钦定古今图书集成/明伦汇编/闺媛典/第279卷 > 皇清十二 > 许魁春妻叶氏
## 钦定古今图书集成/明伦汇编/闺媛典/第279卷 > 皇清十二 > 许魁春妻叶氏

按《饶州府志》：“叶氏，万年许魁春妻。年二十五，夫亡，苦节不二，事姑以孝闻。姑病疫，家人多避去，叶独力侍汤药，吁天请代。姑没，恸绝几死。戊辰，母李病殆，氏刲股以救。父病鼻衄惫甚，又刺血和丸益之。逾年，母复病，旋割其右耳。或劝之曰：‘母苟不死，此身何惜哉！性节俭，茹素服布，以终其身。顺治间，副使翟某为作《节孝传》’。”